ລັດຖະບານ ຈະຊື້ເອົາ ສາຍການບິນມາເລເຊຍ ທັງໝົດ (ວີດີໂອ)
ບໍລິສັດລົງທຶນຂອງລັດ Khazanah Nasional ທີ່​ຖື​ຮຸ້ນ​ຢູ່ແລ້ວ ປະມານ 69 ​ເປີ​ເຊັນນັ້ນ ຈະຈ່າຍເງິນເກືອບ 436 ລ້ານ​ໂດ​ລາ ເພື່ອຊື້ເອົາ ສາຍ​ການ​ບິນມາ​ເລ​ເຊຍ .
ກອງທຶນສຳຫລັບການລົງທຶນຂອງລັດມາເລເຊຍ ກໍຄື ບໍລິສັດ Khazanah Nasional ກ່າວວ່າ ຕົນຈະຈ່າຍເກືອບ 436 ລ້ານໂດລາ ເພື່ອຊື້ເອົາ ສາຍການບິນມາເລເຊຍ ທີ່ມີບັນຫາ ຍ້ອນໄດ້ສູນເສຍ ເຮືອບິນໄປສອງລໍາ ໃນປີນີ້ Khazanah Nasional ໄດ້ປະກາດແຜນການ ທີ່ຈະປັບປຸງ ໂຄງສ້າງຂອງ ສາຍການບິນຄືນໃໝ່ ຫລັງຈາກສາຍການບິນ ມາເລເຊຍໄດ້ປະກາດງົດການຊື້ຂາຍຮຸ້ນຂອງຕົນ ໃນເຊົ້າວັນ ສຸກມື້ນີ້ ບໍລິສັດ Khazanah ທີ່ຖືຮຸ້ນຂອງ ສາຍການບິນມາເລເຊຍຢູ່ແລ້ວ ປະມານ 69 ເປີເຊັນ ນັ້ນ ກ່າວວ່າ ນີ້ຈະເປັນບາດກ້າວທໍາ ອິດຂອງການປັບປຸງປ່ຽນແປງສາຍການບິນດັ່ງກ່າວ ທັງໝົດ ນັກວິເຄາະອຸດສາຫະກຳການບິນ ໄດ້ກ່າວວ່າ ສາຍການບິນມາເລເຊຍທີ່ໄດ້ດິ້ນຮົນມາ ຕະຫລອດນັ້ນ ຕ້ອງການນັກລົງທຶນໃໝ່ ແລະການດັດແປງໂຄງສ້າງທາງທຸລະກິດ ຢ່າງ ໃຫຍ່ຫລວງ ນອກເໜືອຈາກບັນຫາດ້ານການເງິນແລ້ວ ສາຍການບິນນີ້ຍັງປະສົບກັບຄວາມຫາຍະນະ ໃຫຍ່ໆ ເຖິງສອງຄັ້ງໃນປີນີ້ ໃນເດືອນມີນາ ສາຍການບິນ 370 ທີ່ບັນທຸກຜູ້ໂດຍສານກັບຈຸບິນ 239 ໄດ້ຫາຍສາບ ສູນໄປ ຢູ່ມະຫາສະມຸດອິນເດຍ ແລະຍັງບໍ່ທັນພົບເຫັນ ຕໍ່ມາ ໃນເດືອນກໍລະກົດ ຜູ້ໂດຍ ສານກັບຈຸບິນທັງໝົດ 298 ຄົນໄດ້ເສຍຊີວິດ ເວລາ ຖ້ຽວບິນເລກທີ 17 ໄດ້ຖືກຍິງຕົກຢູ່ ຢູເຄຣນ ໃນເຂດທີ່ຄວບຄຸມໂດຍພວກກະບົດນິຍົມຣັດເຊຍ